จังหวัดสุราษฎร์ธานีฝนตกต่อเนื่อง น้ำเริ่มล้นตลิ่งเข้าท่วมพื้นที่ราบลุ่มริมฝั่งแม่น้ำตาปี เร่งช่วยเหลือประชาชน
นายวิชวุทย์ จินโต ผู้ว่าราชการจังหวัดสุราษฎร์ธานี ได้รับรายงานสถานการณ์อุทกภัยจากสำนักงาน ปภ.จังหวัดสุราษฎร์ธานี ว่า จากอิทธิพลของมรสุมตะวันออกเฉียงเหนือที่พัดปกคลุมอ่าวไทยและภาคใต้กำลังแรง ตั้งแต่วันที่ 23 - 30 พฤศจิกายน 2564 พื้นที่จังหวัดสุราษฎร์ธานี ปริมาณน้ำฝน 24 ชั่วโมงที่ผ่านมา มากสุดที่ตำบลลำพูน อำเภอบ้านนาสาร วัดได้ 252 มม. , ตำบลท่าสะท้อน อำเภอพุนพิน วัดได้ 195 มม.            ล่าสุดวานนี้ (29 พ.ย.64) เกิดฝนตกหนักในหลายพื้นที่ของจังหวัดสุราษฎร์ธานี ส่งผลให้มีพื้นที่ประสบอุทกภัยน้ำท่วมขัง จำนวน 7 อำเภอ รวม 36 ตำบล  201 หมู่บ้าน  ประชาชนได้รับผลกระทบ จำนวน 9,052 ครัวเรือน 28,100 คน ประกอบด้วย อำเภอพระแสง ที่ตำบลไทรโสภา หมู่ที่ 1-5,7 ตำบลสินเจริญ หมู่ที่ 1,2,4 , ตำบลสินปุน หมู่ที่ 2-4,6,7 ตำบลสาคู หมู่ที่ 2,3,4,6,7 ตำบลอิปัน หมู่ที่ 1,5,7,8 ตำบลบางสวรรค์ หมู่ที่ 2, 3 , 4 , 6 , 8 , 11 และตำบลไทรขึง หมู่ที่ 1-4 , 6 , 7 , 10อำเภอชัยบุรี ที่ตำบลสองแพรก หมู่ที่ 1-9 - ตำบลชัยบุรี หมู่ที่ 1 , 3 , 4 , 7 ตำบลไทรทอง  หมู่ที่ 1-3 , 5-7  และตำบลคลองน้อย หมู่ที่ 2, 3 , 5-10อำเภอเวียงสระ ที่ตำบลทุ่งหลวง หมู่ที่ 5,6,11-13 ตำบลบ้านส้อง หมู่ที่ 5,6,12 และตำบลคลองฉนวน  หมู่ที่ 3,4,6,8,12 - ตำบลเวียงสระ หมู่ที่ 6,7อำเภอเคียนซา ที่ตำบลเขาตอก หมู่ที่ 4 ตำบลอรัญคามวารี หมู่ที่ 1-5 ตำบลพ่วงพรมคร  หมู่ที่ 1-13 - ตำบลเคียนซา หมู่ที่ 1-7 และตำบลบ้านเสด็จ หมู่ที่ 3,10,13,17อำเภอบ้านนาสาร ที่ตำบลควนศรี หมู่ที่ 2,4,5,8 ตำบลลำพูน หมู่ที่ 1-7 ตำบลพรุพี หมู่ที่ 1-7 ตำบลเพิ่มพูนทรัพย์ หมู่ที่ 1-6 และตำบลท่าชี หมู่ที่ 1-6อำเภอบ้านนาเดิม ที่ตำบลบ้านนา หมู่ที่ 1-10 - ตำบลนาใต้ หมู่ที่ 1-9 ตำบลท่าเรือ หมู่ที่ 1-6 ตำบลทรัพย์ทวี หมู่ที่ 1-5อำเภอพุนพิน ที่ตำบลท่าข้าม หมู่ที่ 1,3-7 - ตำบลท่าสะท้อน หมู่ที่ 1-7 ตำบลท่าโรงช้าง หมู่ที่ 1-5 - ตำบลหนองไทร หมู่ที่ 1-5 ตำบลตะปาน หมู่ที่ 1-5 - ตำบลกรูด หมู่ที่ 2 และตำบลเขาหัวควาย หมู่ที่ 1-4 แนวโน้มสถานการณ์ วันนี้ยังมีฝนตกลงมาอย่างต่อเนื่อง น้ำตาปีเริ่มล้นตลิ่ง เข้าท่วมพื้นที่ราบลุ่มริมฝั่งแม่น้ำตาปี ในส่วนพื้นที่ติดทะเลอ่าวไทยระดับน้ำลดลง ทุกหน่วยงานเร่งระบายน้ำออกสู่ทะเลโดยเร็ว ขณะที่กองอำนวยการป้องกันและบรรเทาสาธารณภัยจังหวัดสุราษฎร์ธานี ได้ออกประกาศห้ามเรือทุกชนิดออกจากฝั่งทุกอำเภอที่ติดชายฝั่งทะเลอ่าวไทย และเขื่อนรัชชประภา รวมทั้งเรือโดยสารเฟอร์รี่ ตั้งแต่เวลา 18.00 น. ของวันที่ 29 พ.ย.64 ถึง 06.00 น. วันที่ 30 พ.ย.64 และให้เร่งสำรวจความเสียหาย รวมทั้งเตรียมความพร้อม เครื่องมืออุปกรณ์ กำลังพล พร้อมให้ความช่วยเหลือ ตลอด 24 ชั่วโมงเมื่อได้รับการร้องขอและจัดเจ้าหน้าที่เฝ้าระวัง ติดตาม สถานการณ์อย่างใกล้ชิดต่อเนื่อง  ตลอด 24 ชั่วโมง